b'\n_START_ARTICLE_\nExplosive Global\n_START_PARAGRAPH_\nExplosive Global (tidligere Explosive Marketing) er et norsk nettverksselskap etablert i 2016 av nordmannen Tor Steve Bowen._NEWLINE_Selskapet markedsf\xc3\xb8rer seg selv som en portal for nettspill, og hevder \xc3\xa5 v\xc3\xa6re verdens f\xc3\xb8rste gamlingselskap basert p\xc3\xa5 delings\xc3\xb8konomi. Som medlem kan man i tillegg kan tjene penger p\xc3\xa5 \xc3\xa5 verve nye medlemmer til konseptet i en hierarkisk struktur, inngangsbilletten hertil koster 200 Euro. Explosive Global oppgir \xc3\xa5 inneha en spill-lisens p\xc3\xa5 Cura\xc3\xa7ao registrert p\xc3\xa5 selskapet Massive Online Gambling (MOG) B.V._NEWLINE_I desember 2016 sendte Lotteritilsynet et varselbrev til Explosive Global der de tydeliggjorde at virksomheten slik den fremsto var i konflikt med det norske spillemonopolet og dermed ulovlig \xc3\xa5 markedsf\xc3\xb8re i Norge. Tilsynet redegjorde ogs\xc3\xa5 for regelverket som forbyr pyramidespill uten \xc3\xa5 ta stilling til hvorvidt Explosive Global var i strid med dette. Svaret fra Explosive Global var f\xc3\xb8rt i pennen av John Hegrenes som frem til 2016 drev investorklubben LifeClub, en avlegger av pyramidespillet Prosper Club som i 2003 ble erkl\xc3\xa6rt \xc3\xa5 drive i strid med det norske lovverket.'